钦定古今图书集成/理学汇编/学行典/第092卷 > 朱子全书一 > 《答徐居厚》
## 钦定古今图书集成/理学汇编/学行典/第092卷 > 朱子全书一 > 《答徐居厚》

读书正不必大段著力记当，损人心力，使人气血不
舒，易生疾病。况古人之学，自有正当用力处。此等止
是随力随分开广规模，若专恃此，亦成何等学问耶？
今人但见孔子问礼问官，无所不学，便道学问只是
如此，却不知得他合下是甚次第，大底本领，方有工
夫到此。若只将自家此等小小见识而学养子而后
嫁，岂不误哉。